|  |  |  |
| --- | --- | --- |
| **בנק ישראל**דוברות והסברה כלכלית |  | ‏ירושלים, כ"ב בשבט, התשע"ט‏‏28 בינואר 2019 |

הודעה לעיתונות:

הממצאים העיקריים מסקר החברות לרבעון האחרון של שנת 2018

**סקר החברות לרבעון האחרון של 2018 מעלה שהמגזר העסקי צומח בקצב נאה. מאזן הנטו בסך המגזר העסקי עלה ברבעון האחרון והוא מוסיף להיות חיובי ומובהק (איור 1 ולוח 1). מאזן הנטו חיובי ומובהק בענפי השירותים והתעשייה; וחיובי ובלתי מובהק בענף המסחר. בענפי השירותים, המסחר והתעשייה צופים התרחבות נוספת ברבעון הבא. בסיכום שנתי סקר החברות מעלה שהמגזר העסקי התרחב בשנת 2018 בקצב דומה לקצב ההתרחבות בשנה הקודמת.**



 \* מאזן הנטו שווה להפרש בין שיעור החברות והעסקים שדיווחו על עלייה בפעילות לבין שיעורם של אלה שדיווחו על ירידה, לאחר שקלול לפי המשקלות המתאימים לגודל כל ענף במגזר העסקי.

**לוח 1**

**הפעילות הכלכלית בענפי המשק, על פי מאזן הנטו של דיווחי החברות**(נתונים מקוריים ומנוכי עונתיות, אחוזים)

 

 כוכבית לשמאל המספר מציינת תוצאה בלתי מובהקת סטטיסטית (ברמה של 10%).

1 מבחן המובהקות פחות אינדיקטיבי, מפני שמספר החברות קטן.

2 לעומת הרבעון המקביל אשתקד.

העליה במאזן הנטו של התפוקה בענף **התעשייה** התגברה ברבעון האחרון. מאזן הנטו של התפוקה חיובי ומובהק בעיקר בקרב חברות עם רמת חדשנות מתקדמת, והוא משקף גידול במכירות לשוק המקומי וליצוא וגידול בשיעור הניצול של המכונות והציוד. על יסוד ההזמנות לרבעון הבא צופים בענף שהמכירות ליצוא ולשוק המקומי יתרחבו.

מאזן הנטו של הפדיון בענף **השירותים** מוסיף להיות חיובי ומובהק, והוא מעיד על התרחבות במכירת השירותים בארץ ובחו"ל ועל גידול במספר העובדים. בענף צופים כי ברבעון הבא תתרחב הפעילות ויגדלו מעט ההזמנות מחו"ל.

המכירות בענף **המסחר** הוסיפו לעלות ברבעון האחרון, לאחר דיווחים קודמים על ירידות; מאזן הנטו של המכירות ברבעון האחרון חיובי אך בלתי מובהק. בענף צופים כי ברבעון הבא יגדלו המכירות ויקטן מספר העובדים.

בשאר הענפים מספר התשובות קטן מכדי להעניק לממצאים תוקף סטטיסטי ברמת הענף.

כאשר בוחנים את מגבלות הביקוש וההיצע, מוצאים כי עוצמת המחסור בעובדים מקצועיים עלתה בשנה האחרונה בענפי השירותים, התעשייה והמסחר. כאשר בוחנים את המגבלה שמציבים קשיי המימון, מוצאים כי רמתה נמוכה כבר שנים אחדות; ברבעון האחרון היא עלתה כתוצאה מעלייה בקרב החברות הגדולות והקטנות (איור 3).

ברבעון האחרון של 2018 **התגברה העלייה (ל-2%) בממוצע הציפיות של החברות לגבי האינפלציה ב-12 החודשים הבאים**; כן עלה (ל-8%) שיעור החברות הצופות שהאינפלציה תימצא מעל לתחום היעד, וירד (ל-77%) שיעור החברות הצופות שהאינפלציה ב-12 החודשים הבאים תימצא בתוכו. **הצפי לגבי שער הדולר** **ברבעון הבא** **ובעוד שנה עלה**, והוא עומד על 3.75 ו-3.8 ש"ח לדולר, בהתאמה.

הממצאים מסקר החברות לרבעון האחרון של 2018 מבוססים על תשובותיהם של 319 עסקים וחברות מענפי המשק השונים.

השאלות בסקר איכותניות: החברות והעסקים מתבקשים לדווח על כיווני השינוי של המשתנים השונים (עלייה, ירידה או יציבות) ולציין את עוצמתו (רב או מועט).

בדרך כלל נמצא כי הנתונים מסקר החברות מתואמים עם מגמות הנתונים המקרו-כלכליים של המשק, ויתרונם נעוץ בכך שהם זמינים ומספקים מידע במהירות יחסית למקורות הנתונים האחרים.

# לוחות ואיורים נוספים

**לוח 2**

**ניתוח סטטיסטי של הציפיות לגבי האינפלציה ב-12 החודשים הבאים**



1 ההפרש בין הממוצע לשכיח.



**לוח 3**

**הצפי של החברות לגבי שער החליפין מול הדולר1**

 

1 בתקופת הסקר עמד שער החליפין הממוצע על 3.73 ש"ח לדולר.

**לוח 4**

**התעשייה – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 5**

**המסחר – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 6**

 **הבנייה – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 7**

**התחבורה והתקשורת – מאזני הנטו**

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 8**

**המלונאות – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 9**

**השירותים – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.1**

**מאזן הנטו בענף התעשייה על פי גודל החברות (מספר המועסקים)**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.2**

**מאזן הנטו לתפוקה של חברות התעשייה על פי החדשנות ועתירות ההון האנושי**

 (נתונים מקוריים, באחוזים)

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

 

**לוח 11**

**חומרת המגבלות על ביצוע הפעילות שתוכננה (ממוצע)**

חומרת המגבלה: 0 – אין מגבלה, 1 – מגבלה קלה, 2 – מתונה, 3 – חמורה, 4 – חמורה במיוחד

 

1 ענפים שבהם פחות מ-20 חברות השיבו על השאלה הנוגעת למגבלות